Title: Et sunnere liv

Klikk på adjektivene i teksten.

Hei!

Jeg heter Bente. For to uker siden bestemte jeg meg for å bli sunnere. Jeg vil dele noen av de nye vanene mine med deg.

Hver morgen starter jeg dagen med en fin tur sammen med hunden Viggo. Turer med Viggo holder meg i form. Det gir meg også en god start på dagen.

Etter morgenturen spiser jeg frokost. Til frokost spiser jeg en liten porsjon havregryn med friske bær og litt yoghurt. Det gir meg energi til dagen.

På jobben prøver jeg å stå opp og bevege meg hver time. Jeg jobber som resepsjonist. Da kan det bli mye stillesitting. Korte pauser for strekkøvelser hjelper meg mot smerter i kroppen.

En av de viktigste pausene er lunsj pausen. Da spiser jeg i kantina sammen med kolleger. Til lunsj spiser jeg vanligvis en stor salat med mye grønnsaker og litt kylling. Jeg er veldig glad i å blande min egen salat i salatbaren.

To dager i uka går jeg på treningssenteret for å trene litt styrketrening. Da går jeg rett etter jobb. Styrketrening hjelper meg å holde meg i form. Når jeg kommer hjem, lager jeg middag. Jeg liker å lage sunn mat til familien min. Middagen i dag er ovnsbakt laks med grønnsaker.

Det liker alle. Etter middag bruker jeg tid sammen med familien. Vi går gjerne en tur i parken, eller leker med Viggo i hagen.

Før sengetid slapper jeg av med en god bok eller meditasjon. Det hjelper meg å roe ned og forberede meg til en god natts søvn.

God natt!
A: sunnere; nye; fin; god; liten; friske; Korte; viktigste; stor; glad; sunn; ovnsbakt; god; god; God